Ігар Алегавіч Стома

Ігар Алегавіч Стома — беларускі ўрач-інфекцыяніст. Доктар медыцынскіх навук (2020), дацэнт. Рэктар Гомельскага дзяржаўнага медыцынскага ўніверсітэта (2020—2026).

 Біяграфія 
Скончыў з адзнакай лячэбны факультэт Беларускага дзяржаўнага медыцынскага ўніверсітэта па спецыяльнасці ўрача-інфекцыяніста. У студэнцкія гады актыўна займаўся навукай пад кіраўніцтвам прафесараў А. І. Кубаркі і Я. В. Баркоўскага, быў старастам навуковага кружка кафедры нармальнай фізіялогіі, лаўрэатам стыпендыі імя прафесара М. Я. Філіповіча, уключаны ў банк даных адоранай моладзі Рэспублікі Беларусь.

У 2013—2017 гг. навукова-выкладчыцкую дзейнасць сумяшчаў з працай урачом у Гарадской клінічнай інфекцыйнай бальніцы г. Мінска. У 2019 годзе выконваў абавязкі акрэдытаванага ўрача II Еўрапейскіх гульняў у г. Мінску. Дацэнт кафедры інфекцыйных хвароб БДМУ.

З’яўляецца кансультантам па пытаннях лячэння і прафілактыкі інфекцыйных ускладненняў у пацыентаў гематалагічнага, анкалагічнага профіля, пры трансплантацыі органаў і тканак на базе Мінскага навукова-практычнага цэнтра хірургіі, транспланталогіі і гематалогіі, а таксама іншых стацыянараў краіны. У 2016 годзе абараніў кандыдацкую дысертацыю, у 2020 годзе — доктарскую дысертацыю на тэму «Этыятропная тэрапія і медыцынская прафілактыка інфекцый у пацыентаў з пухліннымі захворваннямі крывятворнай тканкі».

21 верасня 2020 года прызначаны на пасаду рэктара Гомельскага дзяржаўнага медыцынскага ўніверсітэтаКадравы дзень у Прэзідэнта: новы дзяржаўны санітарны ўрач, рэктары ВНУ і кіраўніцтва Мінфіна .

 Навуковая дзейнасць 
Сфера практычных і навуковых інтарэсаў уключае інфекцыйныя ўскладненні ў пацыентаў у гематалогіі і анкалогіі на фоне хіміятэрапіі, пры трансплантацыі органаў і тканак, рацыянальную антымікробную тэрапію, вакцынапрафілактыку інфекцый у сталых, біяінфарматыку і статыстыку, а таксама мікрабіём чалавека ў норме і пры паталогіі.

Аўтар больш 100 навуковых публікацый, у тым ліку: 9 навучальных і навучальна-метадычных дапаможнікаў, 2 манаграфій, шэрагу кіраўніцтваў для ўрачоў. Мае патэнты на вынаходствы ў галіне медыцыны. Удзельнічаў у стварэнні 4 інструкцый па прымяненні, зацверджаных Міністэрствам аховы здароўя РБ.

Аўтар першай апублікаванай у СНД рускамоўнай манаграфіі на тэму мікрабіёма чалавека, а таксама першага кіраўніцтва для ўрачоў па даследаванні мікрабіёма ў медыцыне. Сааўтар падручніка на англійскай мове «The TBE Book» (Singapore: Global Health Press. — 2019—2020), у двух выданнях.

Лаўрэат конкурсу ВАК РБ на лепшую дысертацыю ў намінацыі медыцынскія і ветэрынарныя навукі ў 2016 годзе. Паспяхова завяршыў паслядыпломную падрыхтоўку па клінічнай эпідэміялогіі і медыцынскай статыстыцы ва Універсітэце імя Эразма Ратэрдамскага (Нідэрланды); паслядыпломную падрыхтоўку па мікрабіялогіі на базе НДІ антымікробнай хіміятэрапіі (Расія); паслядыпломную падрыхтоўку па правядзенні сістэматычнага даследавання і мета-аналізу (Аўстрыя).

З’яўляецца членам рабочай групы па інфекцыях у імунакампраметаваных пацыентаў , Таварыства трансплантацыі (The Transplantation Society), Міжрэгіянальнай асацыяцыі па клінічнай мікрабіялогіі і антымікробнай хіміятэрапіі (МАКМАХ). Прадстаўнік Беларусі ў Рабочай групе па інфекцыях у . Старшыня ESCMID-афіляванай Мінскай рабочай групы па інфекцыях у гематалогіі, транспланталогіі і анкалогіі.

 Спасылкі 
 Стома Игорь Олегович 

Катэгорыя:Інфекцыяністы Беларусі
Катэгорыя:Рэктары Гомельскага дзяржаўнага медыцынскага ўніверсітэта